《郑子诚挽诗 其二》
宋代·林希逸

住处虽邻曲，多惭寂寂居。间能驰手帖，时致以肩舆。

我叹年相若，君衰日渐疏。人间梦先破，周蝶果何如。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。